Diari Oficial de la Generalitat Valenciana


Sumari del DOGV 9197, del 19-10-2021 (2021/10476)

DECRET 163/2021, de 8 d'octubre, del Consell, de creació de l'Escola Oficial d'Idiomes La Vall d'Albaida-Empar Granell, a Ontinyent
-----------------------------------------------------------------------------------------------------------------------------------

### Dades del document

Número de DOGV
:   9197

Data del DOGV
:   19-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10781


Data del document
:   08-10-2021

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ensenyament d'idiomes
    * centre d'ensenyament
    * llengua estrangera
    * legislació

DECRET 163/2021, de 8 d'octubre, del Consell, de creació de l'Escola Oficial d'Idiomes La Vall d'Albaida-Empar Granell, a Ontinyent [2021/10272]  
La Conselleria d'Educació, Cultura i Esport ha estimat convenient crear una escola oficial d'idiomes a Ontinyent, per a impartir els ensenyaments d'idiomes previstos en el capítol VII del títol I de la Llei orgànica 2/2006, de 3 de maig, d'educació. El nou centre es crea per desglossament de l'Escola Oficial d'Idiomes de Xàtiva de la Secció d'Ontinyent.  
La nova escola oficial d'idiomes estarà situada en l'avinguda Vicent Gironés Mora, número 16, d'Ontinyent, i compartit amb l'IES Pou Clar. Aquest edifici compta amb instal·lacions adequades per a l'ús previst i reuneix els requisits establits per la normativa bàsica.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 7 del Reglament orgànic i funcional de les escoles oficials d'idiomes, aprovat pel Decret 167/2017, de 3 de novembre, del Consell, s'estableix que aquests centres tindran la denominació específica que determine la conselleria competent en matèria d'educació, després de consultat el consell escolar municipal o, en cas de no estar constituït, el ple de l'ajuntament corresponent. També estableix que el consell escolar del centre podrà proposar la denominació específica a la Conselleria, després de l'informe favorable del consell escolar municipal. Així, una vegada consultat el Consell Escolar Municipal de l'Ajuntament d'Ontinyent es proposa que la denominació específica de la nova escola oficial d'idiomes siga «La Vall d'Albaida-Empar Granell».  
Per això, de conformitat amb el que s'estableix en l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació, i en el Decret 167/2017, de 3 de novembre, del Consell, pel qual s'aprova el Reglament orgànic i funcional de les escoles oficials d'idiomes, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, amb la deliberació prèvia del Consell, en la reunió de 8 d'octubre de 2021,  
  
  
  
DECRETE  
  
Article únic. Creació del centre  
Es crea, per desglossament de l'Escola Oficial d'Idiomes de Xàtiva de l'actual Secció d'Ontinyent, el següent centre docent:  
Província: València.  
Localitat: Ontinyent.  
Denominació: Escola Oficial d'Idiomes la Vall d'Albaida - Empar Granell.  
Titular: Generalitat.  
Codi: 73936350.  
Domicili: avinguda de Vicent Gironés, núm.16.  
Ensenyaments: idiomes.  
Capacitat: 900 llocs escolars.  
  
  
DISPOSICIÓ ADDICIONAL  
  
Única. Inscripció  
El que estableix aquest decret s'inscriurà en el Registre de Centres Docents de la Comunitat Valenciana.  
  
  
DISPOSICIONS FINALS  
  
Primera. Desplegament  
Es faculta la conselleria competent en matèria d'educació perquè adopte les mesures necessàries per al compliment i el desplegament d'aquest decret, així com per a modificar la denominació i configuració del centre.  
Segona. Efectes  
Aquest decret tindrà efectes des de l'inici del curs escolar 2021-2022.  
  
València, 8 d'octubre de 2021  
  
El president de la Generalitat,  
XIMO PUIG I FERRER  
  
El conseller d'Educació, Cultura i Esport,  
VICENT MARZÀ I IBÁÑEZ